Diari Oficial de la Generalitat Valenciana


Sumari del DOGV 4028, del 25-06-2001 (2001/5866)

RESOLUCIÓ de 28 de maig de 2001, del conseller de Benestar Social, per la qual es modifica el crèdit que finança els serveis socials regulats en l'Ordre de 18 de desembre de 2000 i determinats per la Resolució de 29 de gener de 2001.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5866


Data del document
:   28-05-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * administració local
    * servei social
    * assistència social
    * voluntariat social
    * tercera edat
    * reinserció social
    * suport econòmic
    * equipament social
    * ajuda pública

RESOLUCIÓ de 28 de maig de 2001, del conseller de Benestar Social, per la qual es modifica el crèdit que finança els serveis socials regulats en l'Ordre de 18 de desembre de 2000 i determinats per la Resolució de 29 de gener de 2001. [2001/F5866]
  
El 18 de desembre de 2000 es va dictar l'Ordre de la Conselleria de Benestar Social per la qual es regulaven i convocaven ajudes en matèria de serveis socials per al 2001 (DOGV núm. 3.906, de 28 de desembre de 2000). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual cosa el finançament de les ajudes previstes allí, va quedar condicionat a l'aprovació dels crèdits corresponents mitjançant la Llei de Pressupostos per al 2001 en les Corts Valencianes.
  
Una vegada aprovada la Llei 12/2000, de la Generalitat Valenciana, de Pressupostos per a l'exercici 2001, en aplicació d'allò que estableix la disposició transitòria de l'ordre abans esmentada, i d'acord amb el número 11 de l'article 47 de la Llei d'Hisenda Pública, text refós, es va procedir, mitjançant la Resolució de 29 de gener de 2001, del conseller de Benestar Social (DOGV núm. 3.934, de 7 de febrer de 2001), a donar publicitat als crèdits i a les línies de subvenció destinades a finançar els serveis socials regulats en l'Ordre de la Conselleria de Benestar Social de 18 de desembre de 2000.
  
Finalment, una vegada transcorreguda una part de l'exercici pressupostari, ateses les sol·licituds d'ajudes presentades i a la vista de les noves necessitats sorgides, correspon minorar el crèdit sobrant.
  
Per tant, segons el que s'ha exposat i per donar compliment a l'últim punt de la resolució esmentada, resolc:
  
Primer
  
Modificar la quantia del crèdit destinat a finançar l'Ordre de 18 de desembre de 2000, de la línia de subvenció que s'indica a continuació:
  
- Denominació: «Serveis socials especialitzats'tercera edat».
  
- Línia de subvenció: T1326.
  
- Consignació pressupostària: minoració de 539.442.794 PTA, i passa de 4.353.756.622 PTA a 193.999.115 PTA (5.194.213,90 euros).
  
- Procedència i quantia dels fons:
  
Propis: 345.418.750 PTA (5.194.213,90 euros).
  
Segon
  
Publicar aquesta resolució en el Diari Oficial de la Generalitat Valenciana.
  
València, 28 de maig de 2001.- El conseller de Benestar Social: Rafael Blasco Castany.